《即事》
宋代·史蒙卿

宫花攒晓日，仙鹤下云端。
自是伤心极，那能著眼看。
风沙两宫恨，烟草八陵寒。
一掬孤臣泪，秋霖对不乾。

作者简介：（1247—1306）明州鄞县人，字景正，号果斋，又号静清处士。史弥巩孙。度宗咸淳元年进士。授景陵主簿，历江阴、平江教授。少入国子学，通《春秋》、《周官》。其后著书立言，一以朱熹为法。入元不仕。有《静清集》等。